Annis duodecim, quae jam praeterlapsa sunt, ex quo volumen 

 primum hujus operis in lucem edidi, et Musea Europae, insectis 

 coUectis ditissima, ipse percrustatus sum et Entomologi novas 

 formas easque plurimas mihi amicissime communicaverunt, ita 

 ut numerum haud parvum, species scilicet 372, in voluminibus 

 tribus jam divulgatis non recensitas describere possem. Itaque 

 suplementum conscripsi, ut, quantum in me fuit absoluta esset 

 haec Cassididarum historia. 



Species, quas hucusque ipse examinavi 1663 sunt, qua- 

 druplo igitur plures quam quas in Catalogo suo, editione altera 

 anni 1833 enumeravit Dejeanus. Restant adhuc species 50, 

 ab auctoribus veteribus denominatae, quas ad formas mihi 

 certe cognitas non sine dubio referri potui. 



Ut distributio geographica animalculorum a me descri- 

 ptorum melius diluceat, hic nonnulla de hac re afFerre volo, 

 praesertim quum ad species rite cognoscendas, haud parum 

 valeat cognoscere earum per regiones varias variam frequen- 

 tiam. Numerus tamen specierum in quavis regione proveni- 

 entium nunc temporis cognitus brevi auctus erit collectionibus 

 a peregrinatoribus plurimis et indefessis ad musea nostra 

 quotannis apportatis; restant praeterea terrae sat multae eae- 

 que vastissimae, e quibus additamenta haud spernenda certe 

 adhuc desiderantur, quibus cognitio nostra de Fauna ento- 

 niologica exotica haud parura augeri debet. 



